
РЕПУБЛИКА СРБИЈА			
ОПШТИНА ЛАПОВО
СКУПШТИНА ОПШТИНЕ
Број: 003431803 2026 08233 001 000 060 107 04 011
Датум: 23. јул 2026. године
ЛАПОВО, Његошева број 18

На основу члана 40. тачка 57) Статута општине Лапово („Службени гласник општине Лапово“, бр. 13/25), и члана 138. став 3. Пословника Скупштине општине Лапово („Службени гласник општине Лапово“, бр. 5/19), Скупштина општине Лапово, на седници одржаној дана 23. јула 2026. године, донела је

Р Е Ш Е Њ Е

Члан 1.
ДАЈЕ СЕ сагласност на Другу измену Финансијског плана Основне школе „Светозар Марковић“ Лапово за средства која се финансирају из буџета Општине Лапово за 2026. годину од 22. јуна 2026. године, који је Школски одбор усвојио одлуком број 146 на седници одржаној дана 7. јула 2026. године.

Члан 2.
Ово решење објавити  у „Службеном гласнику општине Лапово“.

О б р а з л о ж е њ е
                 	Правни основ за доношење овог решења садржан је у одредбама  члана 40. тачка 57. Статута општине Лапово којим је прописано да скупштина општине, у складу са законом разматра извештај о раду и даје сагласност на програм рада корисника буџета и одредбама члана 137. став 2. Пословника о раду Скупштине општине Лапово којим је прописано да скупштина у вршењу послова из своје надлежности доноси решења и друге акте у складу са законом, Статутом и Пословником.
Школски одбор Основне школе „Светозар Марковић“ Лапово је, у складу са чланом 119. став 1. тачка 4. Закона о основама система образовања и васпитања и чланом 45. Статута установе, на седници одржаној дана 7. јула 2026. године донео Одлуку о усвајању Друге измене финансијског плана Основне школе „Светозар Марковић“ Лапово за 2026. годину.
	Одељење за буџет и финансије Општинске управе општине Лапово је дана 14. јула 2026. године, дало позитивно мишљење на Другу измену Финансијског плана Основне школе „Светозар Марковић“ Лапово за средства која се финансирају из буџета Општине Лапово за 2026. годину, с обзиром на то да је усклађена са Одлуком о буџету општине Лапово за 2026. годину.
	На основу свега наведеног, након разматрања предметног плана, Скупштина општине Лапово је донела Решење као у диспозитиву.

